|  |  |
| --- | --- |
|  | ТиркемеКыргыз Республикасынын Улуттук статистика комитетинин 2019-жылдын 24-октябрындагы №113 буйругу менен бекитилди. |

**Кыргыз Республикасынын Улуттук статистика комитетинин мамлекеттик кызматчысынын коррупцияга каршы жүрүм-турумунун**

**СТАНДАРТЫ**

 Жалпы жоболор

1. Кыргыз Республикасынын Улуттук статистика комитети мамлекеттик кызматкерлердин коррупцияга каршы жүрүм-турумунун стандарты (мындан ары – Коррупцияга каршы стандарт) Кыргыз Республикасынын Улутстаткомунун системасында коррупциянын алдын алууну камсыз кылуучу тыюу салуулар, чектөөлөр, милдеттер жана мүмкүндүк берүүчүлөрдүн бирдиктүү тутумун (системасын) белгилейт.
2. Коррупцияга каршы стандарт коррупциялык абалдардын, кайсы бир иш-аракеттерди жасоодон баш тартуу же аракетсиздикке жол бербөө түрүндөгү белгиленген эскертүүлөрдүн алдын алууга багытталган анын иш-чаракеттеринин активдүүлүгүн карайт. Муну менен бирге алардын жүрүм-туруму, Кыргыз Республикасынын Улуттук статистика комитетинин төрагасынын 2019-жылдын 24 октябрындагы №112 буйругу менен бекитилген мамлекеттик кызматчылардын кызматтык жүрүм-турумунун Этика кодексинде каралган этикалык эрежелерге туура келиши керек.
3. Коррупцияга каршы стандарттын укуктук негизи: «Коррупцияга каршы аракеттенүү жөнүндө», «Мамлекеттик жарандык кызмат жана муниципалдык кызмат жөнүндө» Кыргыз Республикасынын мыйзамдары, «Кыргыз Республикасынын коррупцияга каршы саясатынын мамлекеттик стратегиясы жана коррупцияга каршы аракеттенүү боюнча чаралар жөнүндө» Кыргыз Республикасынын Президентинин жарлыгы, ошондой эле «2019-2021 жылдарга коррупцияга каршы аракеттенүү боюнча Кыргыз Республикасынын мамлекеттик органдарынын иш-чараларынын Планын бекитүү тууралуу» Кыргыз Республикасынын Өкмөтүнүн 2019-жылдын 13-сентябрындагы №474 токтому болуп саналат.
4. Улуттук статистика комитетинин мамлекеттик кызматчылары ээлеген кызмат орундарына карабастан ушул Коррупцияга каршы жүрүм-турумунун стандартынын 2-пунктунда, ошондой эле Кыргыз Республикасынын башка ченемдик укуктук актыларында белгиленген тыюу салууларды, чектөөлөрдү, милдеттерди жана берилген уруксаттарын сактоого милдеттүү.

 Улутстаткомдун мамлекеттик кызматкерлеринин коррупцияга каршы жүрүм-турумунун принциптери

Мамлекеттик кызматкерлердин коррупцияга каршы жүрүм-турумунун негизги принциптери болуп төмөнкүлөр саналат:

1. Мыйзамдуулук – белгиленген ыйгарым укуктардын чегинде өзүнүн кызматтык милдеттерин аткаруу;
2. Чечкиндүүлүк – коррупциялык коптуу кырдаалдын жаралышына жол бербөө жана/же коррупциялык көрүнүштөрдү жоюу боюнча чараларды милдеттүү кабыл алуу;
3. Талапты катуу коюу – өзүнүн кызматтык ишмердигинде коррупциялык коптуу кырдаалдын жаралышын болтурбай турган шарттарды түзүү;
4. Ачыктык – өзүнүн кызматтык ишмердигин мыйзам тарабынан белгиленген чектерде, объективдүү жана так критерийлердин негизинде чечимдерди кабыл алууну камсыз кылуу мүмкүндүгүн уюштурууга карата ыкмасы;
5. Сатылбастык – коррупциялык көрүнүштөрдүн бардык түрлөрүнө каршы туруу;
6. Объективдүүлүк (Калыстык) – объективдүү критерийлердин негизинде чечимдерди кабыл алууга карата ыкма;
7. Жоопкерчилик – кызмат ишмердигинин процессинде коррупциялык көрүнүштөргө алып келе турган, өзүнүн иштери жана аракетсиздиги үчүн жеке жаза, административдик, дисциплинардык, материалдык жоопкерчилик тартууга карата мамлекеттик кызматчылардын ыктыярдуу милдеттенмеси.

 Коррупциянын алдын алууга багытталган тыюу салуулар, чектөөлөр, милдеттенмелер жана уруксат (жол) берүү системасы

Улуттук статистика комитетинин мамлекеттик кызматчысына тыюу салынат:

* 1. Мыйзам тарабынан тыюу салынбаган, каражаттардан кошумча төлөнө турган билим берүү, эксперттик, илимий жана башка тийиштүү кесиптик чөйрөдө чыгармачылык иштен башка акы төлөнө турган ишмердик менен иштөөгө.
	2. Маалыматты, материалдык-техникалык, финансылык жана маалыматтык камсыздоо каражаттарын, кызматтык автоунаа каражаттарын жана кызматтык ишмердик үчүн гана арналган башка мүлктү кызматтык эмес максаттарда пайдаланууга.
	3. Мыйзамдарда каралбаган кызматтык милдеттерди (акчалай же башка сыйлык акы, кызмат көрсөтүү, көңүл ачуу, эс алуу, транспорттук чыгашалар акысы) аткарууга жана жеке жана юридикалык жактардан белектерди кабыл алууга байланыштуу сыйлык акыларды алууга.
	4. Аны менен жакын туугандык мамилелердеги түздөн-түз баш ийүүсүндө же көзөмөлдөөсүндө болгон адамдардын байланышкан кызматта болууга;
	5. Ɵзүнүн кызмат абалын мамлекеттик кызматчынын жеке өзүнүн жана анын туугандары болуп саналган адамдардын жеке кызыкчылыктарын түздөн-түз козгогон маселелерди чечүү максатында пайдаланууга;
	6. Мыйзамдарга жана эл аралык келишимдерге ылайык жүргүзүлө турган кызматтык сапарлардан башка, жеке же юридикалык жактардын каражаттарынын эсебинен Кыргыз Республикасынын аймагынан тышкары кызматтык иш сапарларга чыгууга.
	7. Республикалык жана жергиликтүү бюджеттерден каржылануучу тендерлерге катышууга, алардын мамлекеттик саясятта, саясий муниципалдык кызмат орундарын, атайын мамлекеттик кызмат орундарын, ошондой эле прокуратура органдарында жана башка укук коргоо органдарында кызмат орундарын ээлеген жактарга же алардын жакын туугандары болуп саналган компанияларга демөөрчү же катышуучу болуп чыгууга.
	8. Жогору же төмөн турган же кызмат же иши боюнча башкача көз карандылыкта турган кызмат адамдары менен акчалай же башка мүлктүк мүнөздөгү кумар оюндарына катышууга.
	9. Кыргыз Республикасынын мамлекеттик жарандык кызмат чөйрөсүндөгү мыйзам актыларында каралган башка чектөөлөр да Кыргыз Республикасынын Улуттук статистика комитетинин мамлекеттик кызматчыларына жайылтылат.

 **Кыргыз Республикасынын** **Улуттук статистика комитетинин мамлекеттик кызматчыларанын жүрүм-туруму**

6.1. Мамлекеттик кызматчынынкызматтык жүрүм-турумунда адам, анын укуктары менен эркиндиги эң жогорку баалуулук болуп санала тургандыгы жөнүндө конституциялык жобого жараша болушу керек, жана ар бир жаран жеке турмушунун кол тийбестигине, жеке жана үй-бүлөөлүк сырына, ар-намысынын корголушуна, жакшы атынын сакталышына укуктуу.

6.2. Мамлекеттик кызматчынын жүрүм-турумунда бой көтөрүүгө, оройлукка, анын дарегине карата кемсинтүүлөргө, коркутууга жол бербеген, адамга карата сыйлабаган мамиледеги көрүнүштөр менен байланышпаган ачык таза мамиледе болушу керек.

6.3. Мамлекеттик кызматчынын моралдык жактан кадыр-баркы жакшы болушу керек (берилгендик (лоялдуулук), компромисске жөндөмдүүлүк, кесиптештери менен өз ара жакшы мамиледе болуу, өз ара иш-аракеттерди жүргүзүү, иштиктүү кызматташуу).

6.4. Мамлекеттик кызматчы өзүнүн жүрүм-туруму менен (акыйкат, адилет, калыс, сылык-сыпаа, достук мамиледе, жарандар жана кесиптештер менен кызыгуу жана толеранттуулук менен мамиле жасоо) үлгүлүү болушу керек.